KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2011. november 16-i ülésére)

TÁRGY: FOLYÓSZÁMLAHITEL SZERZŐDÉS MEGHOSSZABÍTÁSA
Kiskőrös Város Önkormányzata 250.000.000 Ft folyószámlahitel-kerettel rendelkezik a CIB Bank Zrt.-nél. A hitelkeret a bankszámla-szerződés fennállása alatt minden évben, a lejárat időpontját megelőzően változatlan feltételekkel megújítható. 

A folyószámlahitel igénybevétele évről-évre dinamikusan emelkedik. A hitel átlagos napi állománya (zárójelben a folyószámlahitellel zárt napok száma) a 2009. évi 56,2 millió forintról (141 nap) 2010-ben 67,8 millió forintra (298 nap), 2011 első félévében 73,7 millió forintra (168 nap) nőtt, és 2011. szeptember 1-jén az összege meghaladta a 202,1 millió Ft-ot. Mindezek alapján az Önkormányzat pénzügyi helyzete megköveteli, hogy a fenti hitelkeret – a 70 millió Ft-os hitelfelvétel mellett- a következő költségvetési évre is rendelkezésre álljon, és ne szűnjön meg 2011. december 30-án. Kapcsolódó intézkedésként a lejárat idejére a visszafizetésre is kötelezettséget kell vállalni a város költségvetése terhére.

A fentiek alapján javaslom, hogy a Képviselő-testület az önkormányzati kiadások finanszírozhatósága érdekében a folyószámlahitel-keretről a határozat-tervezetben foglaltaknak megfelelően döntsön.

Kiskőrös, 2011. november 3.

                                                                                                           Domonyi László sk.

                                                                                                              polgármester      

HATÁROZAT – TERVEZET

A Képviselő-testület egyetért a CIB Bank Zrt-nél fennálló 250 000 000 Ft keretösszegű folyószámlahitel szerződés 1 éves időtartamú meghosszabbításával, és vállalja, hogy a folyószámla-hitel kamatainak és lejáratkori egyenlegének visszafizetéséhez szükséges fedezetet a város költségvetésében biztosítja. A Képviselő-testület felhatalmazza a Polgármestert a folyószámlahitel szerződés módosításának aláírására.

